Source: https://www.monitoruldegalati.ro/sport/csm-arcada-a-revenit-in-fotoliul-de-lider,-csu-belor-a-ratat-o-sansa-importanta-sa-se-apropie-de-locul-5.html
Timestamp: 2020-07-05 07:32:48+00:00

Document:
CSM Arcada a revenit în fotoliul de lider, CSU Belor a ratat o şansă importantă să se apropie de locul 5 - Monitorul de Galati - Ziar print si online
CSM Arcada a revenit în fotoliul de lider, CSU Belor a ratat o şansă importantă să se apropie de locul 5 Recomandat
Luni, 27 Ianuarie 2020 11:17
Sâmbătă, în sala Polivalentă Dunărea, a avut loc primul cuplaj voleibalistic din acest an. În deschidere s-au întâlnit CSM Arcada şi CS UV Timişoara, în cea de-a 12-a etapă a Diviziei A1 masculine. Aşa cum se anticipa, campioana României nu a avut nicio emoţie şi a obţinut o victorie categorică în faţa bănăţenilor, care ocupă locul 9, penultimul în clasament. Rezultat final: CSM Arcada - CS UV Timişoara 3-0 (13, 13, 9). Antrenorul Sergiu Stancu a început cu o formulă inedită: Carrasco 7 puncte, Terzic 4 p, Talpă 9 p, Matei 17 p, Gorchaniuk 5 p, Cuciureanu 8 p - Cabrera, libero. Au mai intrat: Cristudor 2 p şi Gheorghe, libero. Au fost menajaţi: Hernan, Klapwijk, Georgiev, Bala şi Bissette, care a văzut meciul din tribună cu familia din cauza unei accidentări. Într-o altă partidă din această etapă: ACS Volei Municipal Zalău - Dinamo Bucureşti 3-1. CSM Galaţi a revenit în fotoliul de lider cu 32 de puncte, la trei lungimi distanţă de urmăritoarele Dinamo şi Zalău. Etapa viitoare, băieţii antrenaţi de Sergiu Stancu şi Răzvan Tănăsescu vor juca pe 1 februarie în deplasare cu CSM Câmpia Turzii. Până atunci însă, campioana României va susţine pe 29 ianuarie, la Istanbul, manşa tur din optimile CEV Cup cu Galatasaray.
Partida vedetă a cuplajului a adus faţă în faţă pe CSU Belor şi U NTT Data Cluj Napoca, într-o partidă ce a contat pentru cea de-a 15-a etapă a Diviziei A1 feminine. Echipa antrenată de Bogdan Paul şi Florin Vasile Bosi era cotată cu prima şansă şi a început bine meciul: 3-0, 5-1, 7-5, 10-7, dar din păcate preluarea a început să scârţâie în multe momente şi asta le-a costat scump. Cu Sabina Miclea, fostă jucătoare la CSU Metal, foarte inspirată la pupitru, echipa oaspete a reuşit să surprindă plăcut pe toată lumea şi a condus cu 1-0 şi 2-1 la seturi. Gălăţencele au luptat şi au revenit de fiecare dată, reuşind să împingă meciul în setul decisiv. În tie-break, cele două echipe au mers cap la cap până la 7-7, după care U a avut mai multă şansă şi a obţinut o victorie foarte importantă în lupta pentru salvarea de la retrogradare. Rezultat final: CSU Belor Galaţi - U NTT Data Cluj Napoca 2-3 (-21, 18, -22, 21, -11). Echipa gălăţeană a început cu formula: Borislava Saykova 11 p, Ivana Radonjic 13 p, Daniela Lupescu 11 p, Roxana Iancu 11 p, Maria Corral Bouza 4 p, Anamaria Berdilă 13 p - Andreea Ispas, libero. Au mai jucat: Talita Jose do Nascimento 8 p, Adina Roşca, Sorina Miclăuş 1 p, Violeta Stan, libero. CSU Belor se menţine pe locul 6 cu 20 puncte şi va juca etapa viitoare, pe 1 februarie la Bucureşti cu Rapid.
https://www.monitoruldegalati.ro/sport/csm-arcada-a-revenit-in-fotoliul-de-lider,-csu-belor-a-ratat-o-sansa-importanta-sa-se-apropie-de-locul-5.html#sigProGalleriaa8eda89290
« De două ori 4-2 pentru hocheiştii de la CSM Galaţi în faţa campioanei en-titre
CSM Arcada joacă la Istanbul cu Galatasaray »
CSM Arcada a revenit în fotoliul de lider, CSU Belor a ratat o şansă importantă să se apropie de locul 5

References: CSM 
 CSM 
 CSM 
 CSM 
 CSM 
 CSM 

CSM 

CSM